Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

«Кыргыз Республикасынын Президентинин ишмердигинин кепилдиктери жана Кыргыз Республикасынын экс-президентинин статусу жөнүндө» Кыргыз Республикасынын Мыйзамына өзгөртүүлөрдү киргизүү жөнүндө

**1-берене**

«Кыргыз Республикасынын Президентинин ишмердигинин кепилдиктери жана Кыргыз Республикасынын экс-президентинин статусу жөнүндө» Кыргыз Республикасынын Мыйзамына (Кыргыз Республикасынын Жогорку Кеңешинин жарчысы, 2003-ж., № 10, 462 ст.) төмөнкүдөй өзгөртүүлөр киргизилсин:

1) 10-1-беренеде:

- берене төмөнкүдөй мазмундагы 2-бөлүк менен толукталсын:

“Коммуналдык кызмат көрсөтүүлөр үчүн акы төлөө, Кыргыз Республикасынын Президентин кошпогондо, убактылуу жашаган кызмат адамдарынын өздүк каражаттарынын эсебинен жүргүзүлөт.”;

- 2-бөлүк 3-бөлүк болуп эсептелсин.

2) төмөнкүдөй мазмундагы 10-4 берене менен толукталсын:

**“**10-4. Мүлктү пайдалануу укугун токтотуу

Кыргыз Республикасынын экс-президенти жаңы шайланган Кыргыз Республикасынын Президенти кызматына киришкен учурдан тартып бир айдын ичинде Кыргыз Республикасынын Президентинин мамлекеттик резиденциясынын аймагында жайгашкан кыймылсыз мүлк объекттерин пайдаланууну токтотот.”;

3) 13-берене төмөнкүдөй редакцияда баяндалсын:

«13-берене. Кыргыз Республикасынын экс-президентине укуктук, социалдык жана башка кепилдиктер

Кыргыз Республикасынын экс-президенти жеке каражаттарынын эсебинен мамлекеттик кайтарууну пайдаланууга укуктуу.

Кыргыз Республикасынын экс-президентине карата соттун айыптоо өкүмү күчүнө кирген учурда, ушул статьяда каралган кепилдиктер токтотулат.»;

4) 15-берененин 1-бөлүгү күчүн жоготту деп таанылсын;

5) 16-берене күчүн жоготту деп таанылсын.

**2-берене**

1. Ушул Мыйзам расмий жарыяланган күндөн тартып он күн өткөндөн кийин күчүнө кирет.

2. Кыргыз Республикасынын Министрлер Кабинети жана Кыргыз Республикасынын Президентинин Иш башкармасы ушул Мыйзам күчүнө кирген күндөн тартып алты айдын ичинде өздөрүнүн чечимдерин ушул Мыйзамга ылайык келтирсин жана ушул Мыйзамдан келип чыгуучу зарыл чараларды көрсүн.

3. Кыргыз Республикасынын Президентинин мамлекеттик резиденциясынын аймагында жайгашкан кыймылсыз мүлк объекттерин колдонгон Кыргыз Республикасынын экс-президенттери ушул Мыйзам күчүнө кирген күндөн тартып бир айдын ичинде кыймылсыз мүлк объекттерин колдонууну токтотууга милдеттүү.

**Кыргыз Республикасынын**

**Президенти**